दामन

नेपालको पूर्व प्रशासनिक विभाजन अनुसार, मध्यमाञ्चल विकास क्षेत्रको नारायणी अञ्चल, मकवानपुर जिल्लामा अवस्थित एक गाविस तथा लोकप्रिय पर्यटकीय तथा कृषि क्षेत्र हो। यो स्थान प्राकृतिक दृष्टिकोणले पनि लोभलाग्दो छ। यो ठाउँमा घुम्न वर्षेनी लाखौं आन्तरिक र बाह्य पर्यटकहरू आउने गर्छन्। दामनमा अवस्थित भ्यू टावरबाट सगरमाथा हिमाल प्रष्ट हेर्नसकिने भएकाले पनि दामन पर्यटकीय दृष्टिकोणले महत्त्वपूर्ण मानिन्छ।। एघारौँ राष्ट्रिय जनगणना २०६८मा यहाँको जनसङ्ख्या १६७७६ रहेको थियो जसमध्ये ७९९१ पुरुष र ८७८५ महिला रहेका थिए भने यहाँ ३२२१ घरधुरी रहेको थियो।  यो हाल थाहा नगरपालिकामा पर्दछ।

यसको साविकका १-४ वडाहरू थाहा नगरपालिकाको वडा नम्बर ३ हो भने ५-७ वडाहरू वडा नम्बर ४ र ८-९ वडाहरू वडा नम्बर ५ हो।

चित्र दिर्घा

सन्दर्भ सामग्रीहरू

श्रेणी:मकवानपुर जिल्लाका ठाउँहरू